FBI (סדרת טלוויזיה)

FBI היא סדרת דרמת פשע אמריקאית אשר נוצרה על ידי דיק וולף וקרייג טורק, המשודרת ברשת CBS, שם הופיעה לראשונה ב-25 בספטמבר 2018.

הסדרה כוללת צוות שחקנים הכולל את מיסי פרגרים, זיקו זאקי, ג'רמי סיסטו, אבוני נואל, סילה וורד, אלנה דה לה גרזה, ג'ון בויד וקתרין רנה טרנר. ארגון ה-FBI קיבל עמלה ישירה עבור 13 פרקים של הסדרה ב-20 בספטמבר 2017.

העונה הראשונה עלתה לשידור ב-25 בספטמבר 2018, ונגמרה ב-14 במאי 2019. העונה השנייה עלתה לשידור ב-24 בספטמבר 2019 ונגמרה ב-31 במרץ 2020. העונה השלישית עלתה לשידור ב-17 בנובמבר 2020 ונגמרה ב-25 במאי 2021. העונה הרביעית עלתה לשידור ב-21 בספטמבר 2021. העונה החמישית עלתה לראשונה ב-20 בספטמבר 2022.

ב-9 במאי 2022 הסדרה חודשה לעונות חמישית ושישית.

סקירת הסדרה

עלילה
הסדרה מתמקדת בפעילות הפנימית של החטיבה הפלילית של משרד השדה בניו יורק של הבולשת הפדרלית (FBI). יחידה מובחרת זו מביאה לידי ביטוי את כל הכישרונות, האינטלקט והמומחיות הטכנית שלהם במקרים רחבי היקף על מנת לשמור על בטיחות ניו יורק והמדינה. הסוכנת המיוחדת מגי בל, שנולדה למשפחה רב-דורית של אכיפת חוק, מתחייבת עמוקות לאנשים שהיא עובדת איתם וגם לאלה שעליהם היא מגינה. שותפה הוא הסוכן המיוחד עומר אדום "OA". זידאן, מוסלמי, בוגר ווסט פוינט מקווינס שבילה שנתיים בשירות חשאי עבור הרשות למלחמה בסמים לפני שהגיע ל-FBI. המפקחת עליהם היא הסוכנת המיוחדת דנה מוסייר, הפועלת תחת לחץ רב ובעלת סמכות פיקודית רחבה. הצוות כולל גם עוזר סוכן מיוחד באחריות ג'ובל ולנטיין, מרכז העצבים של המשרד שהיכולת שלו להתייחס בקלות לממונים וכפופים גם יחד הופכת אותו לבעל יכולות הנעה יוצאות דופן. קריסטן צ'זל היא המשאב המוערך ביותר של הצוות, אנליסטית מבריקה שגויסה ישירות מהקולג' ויכולה לחבר את התמונה הגדולה מהר יותר מכל אחד. הסוכנים מהשורה הראשונה הללו חוקרים בעקשנות מקרים כולל טרור, פשע מאורגן ומודיעין נגדי.

שחקנים
 מיסי פרגרים – מגי בל (עונות 1–היום), סוכנת FBI מצטיינת ושותפתו של או איי. בסוף העונה השנייה עוזבת את המשרד לטובת משימה סמויה וחוזרת אליו בתחילת העונה השלישית. בעלה, שהיה כתב ב"וול סטריט ג'ורנל", נרצח. בסוף עונה 4 היא נחשפת לגז רעיל ונפגעת קשות, היא חוזרת לעבודה באמצע עונה 5.
 זיקו זאקי – עומר זידאן (עונות 1–היום), מוכר בכינויו "או איי", סוכן FBI מצטיין והשותף של מגי. לחם ביחידה מובחרת בצבא.
 ג'רמי סיסטו – ג'ובל ולנטיין (עונות 1–היום)-סוכן מיוחד ואחראי המשרד. הוא גרוש, בנו חלה בסרטן בעונה השנייה אך החלים. סובל מבעיות אלכוהוליזם.
 אבונה נואל – קריסטן צ'זל (עונות 1–2)- האנליסטית של המשרד בעונה הראשונה וסוכנת שטח בעונה השנייה, נפגעת במהלך העונה השנייה במבצע ולכן עוברת למשרד אחר.
 סילה וורד – דנה מזור (עונה 1)- מפקדת המשרד בעונה הראשונה. מתפטרת מתפקידה לאחר שקיבלה החלטה שגויה והרגישה שהיא לא יכולה לקבל החלטות בלי לערב רגשות.
 אלנה דה לה גרזה - איזבל קסטיל (עונות 2–היום)- מפקדת המשרד.
 ג'ון בויד - סטיוארט סקולה (עונה 2-היום), סוכן המיוחד של ה-FBI ושותפה של קריסטן, ומאוחר יותר, שותפה של טיפאני בשטח.
 קתרין רנה טרנר - טיפאני וואלאס (עונה 3-היום), סוכנת מיוחדת של ה-FBI וקצינת NYPD לשעבר וסוכנת בחטיבת הצווארון הלבן. היא המחליפה של קריסטן.
 ודט לים - אליז טיילור. (עונה 2 - היום) אנליסטית של ה-FBI. באחד הפרקים חשוד מחבר אליה פצצה והיא נכנסת למשרד ה-FBI ככה. סובלת מטראומה בעקבות האירוע אך חוזרת לעבודתה במשרד.
 ג'יימס צ'ן - איאן לים, אנליסט טכני של ה-FBI.
 רושאון פרנקלין - טרבור הובס (עונה 2-הווה), סוכן מיוחד של ה-FBI ואנליסט מודיעין.
 טיילור אנתוני מילר - קלי מורן (עונה 2-הווה), אנליסט של ה-FBI.

הפקה
הסדרה תוכננה להיות בתחילה בת 13 פרקים בלבד, אך ב-11 באוקטובר 2018, בשל הצלחת הסדרה, הוחלט להאריך אותה. בינואר 2019 החליטה רשת CBS להפיק עונה שנייה לסדרה, שעלתה בספטמבר 2019.

בפרק הראשון קוני נילסן משמשת כמפקדת המשרד, אך ב-16 במאי 2018 נמסר כי נאלצה לעזוב את הסדרה מסיבות לא ידועות.

בפרק הבכורה של הסדרה צפו למעלה מ-10 מיליון צופים.

לסדרה ישנן שתי סדרות ספין אוף: "FBI: המבוקשים ביותר" ו-"FBI: אינטרנשיונל".

קישורים חיצוניים

הערות שוליים

סדרות דרמה אמריקאיות
סדרות טלוויזיה אמריקאיות שעלו לשידור בשנות ה-2010
סדרות משטרה ופשע
קהילת המודיעין האמריקאית בתרבות ובאמנות
תוכניות טלוויזיה שמתרחשות בניו יורק
CBS: תוכניות וסדרות
יוניברסל טלוויזיה: סדרות טלוויזיה